Priacma

Priacma er en slekt vedspisende biller som hører til den arkaiske familiegruppen Cupedidae.

Utseende 
Den nålevende arten er middelsstor, matt gråspraglete, slank. Hannene er 9,5-12,5 millimeter lange, hunnene, som sjelden blir funnet, større. Hodet har framstående kjever (mandibler) og små, runde, utstående fasettøyne. Antennene er ganske lange og trådformede eller sagtakkede. Brystskjoldet (pronotum) er lite og kort, omtrent så bredt som hodet og omtrent så langt som bredt. Dekkvingene er lange (ca. 5 ganger så lange som brystskjoldet), jevnbrede, med rekker av kraftige punkter.

Historie 
Den nålevende arten lever i det vestlige Nord-Amerika.

Systematisk inndeling 
Slekstplasseringen til de fossile artene listet her synes noe uavklart.

 Ordenen biller, Coleoptera
 Underordenen Archostemata
 Familien Cupedidae Laporte de Castelnau, 1836
 Underfamilien Priacminae Crowson, 1962
 Slekten Priacma LeConte, 1861 - flere fossile og én nålevende art:
 Priacma serrata LeConte, 1861
 Fossile arter:
 Priacma corrupta
 Priacma longicapitis
 Priacma megapuncta Li, Liu, Jarzembowski, Yin, Huang & Cai, 2019
 Priacma oculata
 Priacma sanzii Soriano & Delclos, 2006
 Priacma striata

Referanser

Eksterne lenker 
 Priacma på Tree of life 
 

Archostemata
Fossile insekter
Biller formelt beskrevet i 1861